CELEX: 32016R0024
Language: sk
Date: 2016-01-08 00:00:00
Title: Vykonávacie nariadenie Komisie (EÚ) 2016/24 z 8. januára 2016, ktorým sa ukladajú osobitné podmienky dovozu arašidových orieškov z Brazílie, papriky ročnej (Capsicum annuum) a muškátového orieška z Indie a muškátového orieška z Indonézie a ktorým sa menia nariadenia (ES) č. 669/2009 a (EÚ) č. 884/2014 (Text s významom pre EHP)

13.1.2016   
            
            
               SK
            
            
               Úradný vestník Európskej únie
            
            
               L 8/1
            
         VYKONÁVACIE NARIADENIE KOMISIE (EÚ) 2016/24
   z 8. januára 2016,
   ktorým sa ukladajú osobitné podmienky dovozu arašidových orieškov z Brazílie, papriky ročnej (Capsicum annuum) a muškátového orieška z Indie a muškátového orieška z Indonézie a ktorým sa menia nariadenia (ES) č. 669/2009 a (EÚ) č. 884/2014
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Európskeho parlamentu a Rady (ES) č. 178/2002 z 28. januára 2002, ktorým sa ustanovujú všeobecné zásady a požiadavky potravinového práva, zriaďuje Európsky úrad pre bezpečnosť potravín a stanovujú postupy v záležitostiach bezpečnosti potravín (1), a najmä na jeho článok 53 ods. 1 písm. b) bod ii),
   so zreteľom na nariadenie Európskeho parlamentu a Rady (ES) č. 882/2004 z 29. apríla 2004 o úradných kontrolách uskutočňovaných s cieľom zabezpečiť overenie dodržiavania potravinového a krmivového práva a predpisov o zdraví zvierat a o starostlivosti o zvieratá (2), a najmä na jeho článok 15 ods. 5,
   keďže:
   
               (1)
            
            
               Nariadením Komisie (ES) č. 669/2009 (3) sa stanovuje zvýšená miera úradných kontrol pri dovoze určitých krmív a potravín neživočíšneho pôvodu uvedených v prílohe I k uvedenému nariadeniu. Arašidové oriešky z Brazílie, ako aj paprika ročná (Capsicum annuum) a muškátový oriešok z Indie už podliehajú zvýšenej miere úradných kontrol od januára 2010, pokiaľ ide o prítomnosť aflatoxínov. Od júla 2012 podlieha zvýšenej miere úradných kontrol týkajúcich sa aflatoxínov aj muškátový oriešok z Indonézie.
            
         
               (2)
            
            
               Výsledky úradných kontrol vykonaných členskými štátmi podľa nariadenia (ES) č. 669/2009 v súvislosti s uvedenými komoditami poukazujú na pretrvávajúce časté prípady prekračovania najvyšších prípustných množstiev aflatoxínov. Uvedené výsledky svedčia o tom, že dovoz takýchto potravín a krmív predstavuje riziko pre zdravie zvierat a ľudí. Po niekoľkoročnom období zvýšenej frekvencie kontrol na hraniciach Únie nebolo zaznamenané žiadne zlepšenie situácie.
            
         
               (3)
            
            
               Vykonávacím nariadením Komisie (EÚ) č. 884/2014 (4) sa ukladajú osobitné podmienky dovozu určitých krmív a potravín z určitých tretích krajín v dôsledku rizika kontaminácie aflatoxínmi.
            
         
               (4)
            
            
               V záujme ochrany zdravia ľudí a zvierat v Únii je potrebné stanoviť v súvislosti s takýmito potravinami a krmivami z Brazílie, Indie a Indonézie dodatočné záruky. Ku všetkým zásielkam arašidových orieškov z Brazílie, sladkej papriky (Capsicum annuum) z Indie a muškátového orieška z Indie a Indonézie by sa mal priložiť zdravotný certifikát, ktorým sa potvrdzuje, že z uvedených produktov boli odobrané vzorky, ktoré sa analyzovali na prítomnosť aflatoxínov a o ktorých sa zistilo, že sú v súlade s právnymi predpismi Únie. Výsledky analytických skúšok by sa mali priložiť k zdravotnému certifikátu.
            
         
               (5)
            
            
               Okrem oslobodenia zásielok určených súkromným osobám na osobnú spotrebu a použitie je takisto vhodné vylúčiť veľmi malé zásielky určitých krmív a potravín, konkrétne zásielky nepresahujúce hmotnosť 20 kg, napr. na účely komerčných výstav alebo zasielané ako obchodné vzorky. Požiadavka na zdravotný certifikát s priloženými analytickými výsledkami by v prípade takýchto zásielok nebola úmerná nízkemu riziku, aké tieto zásielky predstavujú pre verejné zdravie.
            
         
               (6)
            
            
               Turecké a iránske orgány informovali Komisiu o zmene príslušného orgánu, ktorého splnomocnený zástupca je oprávnený podpísať uvedený zdravotný certifikát. Brazílsky orgán je takisto zodpovedný aj za krmivá. Preto by sa tieto zmeny mali zodpovedajúcim spôsobom zaviesť.
            
         
               (7)
            
            
               S cieľom znížiť zbytočnú administratívnu záťaž je vhodné stanoviť, že v prípade zásielky, v ktorej balenie pozostáva z niekoľkých malých balení/jednotiek, nie je nevyhnutné, aby sa identifikačné číslo zásielky uvádzalo na každom jednotlivom balení v zásielke, ale stačí ho uviesť na balení zloženom z týchto malých balení/jednotiek.
            
         
               (8)
            
            
               Vzhľadom na doterajšie problémy je vhodné špecifikovať, že záznamy v jednotnom vstupnom doklade týkajúce sa ukončenia kontroly dokumentácie s uspokojivým výsledkom sa musia vyplniť predtým, ako sa povolí presun zásielky na určené miesto dovozu.
            
         
               (9)
            
            
               Nariadenie (ES) č. 669/2009 a vykonávacie nariadenie (EÚ) č. 884/2014 by sa preto mali zodpovedajúcim spôsobom zmeniť.
            
         
               (10)
            
            
               Opatrenia stanovené v tomto nariadení sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO NARIADENIE:
   Článok 1
   Nariadenie (ES) č. 669/2009 sa mení v súlade s prílohou I k tomuto nariadeniu.
   Článok 2
   Vykonávacie nariadenie (EÚ) č. 884/2014 sa mení takto:
   
               1.
            
            
               V článku 1 ods. 1 sa dopĺňajú tieto písmená i), j) a k):
               
                           „i)
                        
                        
                           arašidové oriešky nelúpané a lúpané, arašidové maslo, arašidové oriešky inak upravené alebo konzervované (krmivá a potraviny), ktoré pochádzajú alebo sa zasielajú z Brazílie;
                        
                     
                           j)
                        
                        
                           paprika rodu Capsicum a muškátový oriešok, ktoré pochádzajú alebo sa zasielajú z Indie;
                        
                     
                           k)
                        
                        
                           muškátový oriešok, ktorý pochádza alebo sa zasiela z Indonézie.“
                        
                     
         
               2.
            
            
               V článku 1 ods. 3 sa dopĺňa táto veta:
               „Toto nariadenie sa neuplatňuje ani na zásielky krmív a potravín s hrubou hmotnosťou neprevyšujúcou 20 kg.“
            
         
               3.
            
            
               V článku 5 ods. 2 sa písmeno a) nahrádza takto:
               
                           „a)
                        
                        
                           Ministerstvo poľnohospodárstva, chovu hospodárskych zvierat a zásobovania potravinami (MAPA) (Ministério da Agricultura, Pecuária e Abastecimento – MPRP) v prípade krmív a potravín z Brazílie.“
                        
                     
         
               4.
            
            
               V článku 5 ods. 2 sa písmená d) a e) nahrádzajú takto:
               
                           „d)
                        
                        
                           Ministerstvo zdravotníctva a vzdelávania v oblasti medicíny v prípade potravín z Iránu;
                        
                     
                           e)
                        
                        
                           Generálne riaditeľstvo pre potraviny a kontrolu Ministerstva potravinárstva, poľnohospodárstva a chovu hospodárskych zvierat Tureckej republiky v prípade potravín z Turecka;“
                        
                     
         
               5.
            
            
               V článku 5 ods. 2 sa dopĺňa písmeno i).
               
                           „i)
                        
                        
                           Ministerstvo poľnohospodárstva v prípade potravín z Indonézie.“
                        
                     
         
               6.
            
            
               V článku 6 sa dopĺňa táto veta:
               „V prípade zásielky, v ktorej balenie pozostáva z niekoľkých malých balení/jednotiek, stačí, aby sa identifikačné číslo zásielky uvádzalo na balení zloženom z týchto malých balení/jednotiek.“
            
         
               7.
            
            
               V článku 9 ods. 4 sa prvá veta nahrádza takto:
               „Príslušný orgán v určenom mieste vstupu (UMV) povoľuje presun zásielky na určené miesto dovozu (UMD) po priaznivom ukončení kontrol uvedených v odseku 2 a po vyplnení príslušných záznamov v časti II JVD (II.3, II.5, II.8 a II.9).“
            
         
               8.
            
            
               Príloha I k nariadeniu (EÚ) č. 884/2014 sa mení v súlade s prílohou II k tomuto nariadeniu.
            
         Článok 3
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   Zásielky krmív a potravín uvedených v článku 1 ods. 1 písm. i), j) a k), ktoré opustili krajinu pôvodu pred nadobudnutím účinnosti tohto nariadenia, možno doviesť do EÚ bez toho, aby bol k nim priložený zdravotný certifikát a výsledky odberu vzoriek a analýzy.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 8. januára 2016
      
         
            Za Komisiu
         
         
            predseda
         
         Jean-Claude JUNCKER
      
   
   
      (1)  Ú. v. ES L 31, 1.2.2002, s. 1.
   
      (2)  Ú. v. EÚ L 165, 30.4.2004, s. 1.
   
      (3)  Nariadenie Komisie (ES) č. 669/2009 z 24. júla 2009, ktorým sa vykonáva nariadenie Európskeho parlamentu a Rady (ES) č. 882/2004, pokiaľ ide o zvýšenú mieru úradných kontrol pri dovoze určitých krmív a potravín neživočíšneho pôvodu, a ktorým sa mení a dopĺňa rozhodnutie 2006/504/ES (Ú. v. EÚ L 194, 25.7.2009, s. 11).
   
      (4)  Vykonávacie nariadenie Komisie (EÚ) č. 884/2014 z 13. augusta 2014, ktorým sa stanovujú osobitné podmienky dovozu určitých krmív a potravín z určitých tretích krajín v dôsledku rizika kontaminácie aflatoxínmi a ktorým sa zrušuje nariadenie (ES) č. 1152/2009 (Ú. v. EÚ L 242, 14.8.2014, s. 4).
   
      PRÍLOHA I
      V prílohe I k nariadeniu (ES) č. 669/2009 sa vypúšťajú tieto záznamy:
      
         
                     Krmivá a potraviny
                     (predpokladané použitie)
                  
                  
                     Číselný znak KN
                  
                  
                     Podpoložka TARIC
                  
                  
                     Krajina pôvodu alebo krajina odoslania
                  
                  
                     Frekvencia fyzických kontrol a kontrol totožnosti (%) pri dovoze
                  
               
                     
                                 „—
                              
                              
                                 Arašidové oriešky (arašidy), nelúpané
                              
                           
                  
                     
                                 —
                              
                              1202 41 00
                           
                  
                      
                  
                  
                     Brazília (BR)
                  
                  
                     10
                  
               
                     
                                 —
                              
                              
                                 Arašidové oriešky (arašidy), lúpané
                              
                           
                  
                     
                                 —
                              
                              1202 42 00
                           
               
                     
                                 —
                              
                              
                                 Arašidové maslo
                              
                           
                  
                     
                                 —
                              
                              2008 11 10
                           
               
                     
                                 —
                              
                              
                                 Arašidové oriešky (arašidy), inak upravené alebo konzervované
                              
                           
                  
                     
                                 —
                              
                              
                                 2008 11 91;
                                 2008 11 96;
                                 2008 11 98
                              
                           
               
                     
                        
                           (Krmivá a potraviny)
                        
                     
                  
                  
                      
                  
               
                     
                                 —
                              
                              
                                 
                                    Capsicum annuum, celé plody
                              
                           
                  
                     
                                 —
                              
                              0904 21 10
                           
                  
                      
                  
                  
                     India (IN)
                  
                  
                     20
                  
               
                     
                                 —
                              
                              
                                 
                                    Capsicum annuum, drvená alebo mletá
                              
                           
                  
                     
                                 —
                              
                              ex 0904 22 00
                           
                  
                     10
                  
               
                     
                                 —
                              
                              
                                 Sušené plody rodu Capsicum, celé plody, iné ako sladká paprika (Capsicum annuum)
                              
                           
                  
                     
                                 —
                              
                              0904 21 90
                           
                  
                      
                  
               
                     
                                 —
                              
                              
                                 Muškátový oriešok (Myristica fragrans)
                              
                           
                  
                     
                                 —
                              
                              
                                 0908 11 00;
                                 0908 12 00
                              
                           
                  
                      
                  
               
                     
                        
                           (Potraviny – sušené koreniny)
                        
                     
                  
                  
                      
                  
                  
                      
                  
               
                     
                                 —
                              
                              
                                 Muškátový oriešok (Myristica fragrans)
                              
                           
                  
                     
                                 —
                              
                              
                                 0908 11 00;
                                 0908 12 00
                              
                           
                  
                      
                  
                  
                     Indonézia (ID)
                  
                  
                     20“
                  
               
                     
                        
                           (Potraviny – sušené koreniny)
                        
                     
                  
                  
                      
                  
               
   
   
      PRÍLOHA II
      Príloha I k nariadeniu (EÚ) č. 884/2014 sa mení takto:
      
                  1.
               
               
                  V poslednom zázname sa slová „Melónové semená (Egusi, Citrullus lanatus) a odvodené produkty“ nahrádzajú slovami „Melónové semená (Egusi, Citrullus spp.) a odvodené produkty“.
               
            
                  2.
               
               
                  Dopĺňajú sa tieto záznamy:
                  
                              Krmivá a potraviny
                              (predpokladané použitie)
                           
                           
                              Číselný znak KN
                           
                           
                              Podpoložka TARIC
                           
                           
                              Krajina pôvodu alebo krajina odoslania
                           
                           
                              Frekvencia fyzických kontrol a kontrol totožnosti (%) pri dovoze
                           
                        
                              
                                          „—
                                       
                                       
                                          Arašidové oriešky (arašidy), nelúpané
                                       
                                    
                           
                              
                                          —
                                       
                                       1202 41 00
                                    
                           
                               
                           
                           
                              Brazília (BR)
                           
                           
                              10
                           
                        
                              
                                          —
                                       
                                       
                                          Arašidové oriešky (arašidy), lúpané
                                       
                                    
                           
                              
                                          —
                                       
                                       1202 42 00
                                    
                        
                              
                                          —
                                       
                                       
                                          Arašidové maslo
                                       
                                    
                           
                              
                                          —
                                       
                                       2008 11 10
                                    
                        
                              
                                          —
                                       
                                       
                                          Arašidové oriešky (arašidy), inak upravené alebo konzervované
                                       
                                    
                           
                              
                                          —
                                       
                                       
                                          2008 11 91;
                                          2008 11 96;
                                          2008 11 98
                                       
                                    
                        
                              
                                 
                                    (Krmivá a potraviny)
                                 
                              
                           
                           
                               
                           
                        
                              
                                          —
                                       
                                       
                                          
                                             Capsicum annuum, celé plody
                                       
                                    
                           
                              
                                          —
                                       
                                       0904 21 10
                                    
                           
                               
                           
                           
                              India (IN)
                           
                           
                              20
                           
                        
                              
                                          —
                                       
                                       
                                          
                                             Capsicum annuum, drvená alebo mletá
                                       
                                    
                           
                              
                                          —
                                       
                                       ex 0904 22 00
                                    
                           
                              10
                           
                        
                              
                                          —
                                       
                                       
                                          Sušené plody rodu Capsicum, celé plody, iné ako sladká paprika (Capsicum annuum)
                                       
                                    
                           
                              
                                          —
                                       
                                       0904 21 90
                                    
                           
                               
                           
                        
                              
                                          —
                                       
                                       
                                          Muškátový oriešok (Myristica fragrans)
                                       
                                    
                           
                              
                                          —
                                       
                                       
                                          0908 11 00;
                                          0908 12 00
                                       
                                    
                           
                               
                           
                        
                              
                                 
                                    (Potraviny – sušené koreniny)
                                 
                              
                           
                           
                               
                           
                           
                               
                           
                        
                              
                                          —
                                       
                                       
                                          Muškátový oriešok (Myristica fragrans)
                                       
                                    
                           
                              
                                          —
                                       
                                       
                                          0908 11 00;
                                          0908 12 00
                                       
                                    
                           
                               
                           
                           
                              Indonézia (ID)
                           
                           
                              20“
                           
                        
                              
                                 
                                    (Potraviny – sušené koreniny)